CELEX: 62014TN0660
Language: bg
Date: 2014-09-12 00:00:00
Title: Дело T-660/14: Жалба, подадена на 12 септември 2014 г. — SV Capital/ЕБО

1.12.2014   
            
            
               BG
            
            
               Официален вестник на Европейския съюз
            
            
               C 431/29
            
         Жалба, подадена на 12 септември 2014 г. — SV Capital/ЕБО
   (Дело T-660/14)
   (2014/C 431/52)
   Език на производството: английски
   
      Страни
   
   
      Жалбоподател: SV Capital OÜ (Талин, Естония) (представител: M. Greinoman, lawyer)
   
      Ответник: Европейски банков орган (ЕБО)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени изцяло Решение на ЕБО от 21 февруари 2014 г. № EBA C 2013 002;
            
         
               —
            
            
               да отмени Решение на апелативния съвет на Европейските надзорни органи № BoA 2014-CI-02 в частта, в която отхвърля жалбата;
            
         
               —
            
            
               да отнесе делото пред органа на ЕБО, компетентен да разгледа жалбата на SV Capital OÜ от 24 октомври 2012 г. (допълнена) по същество;
            
         
               —
            
            
               да осъди ответника да понесе разноските в производството пред Общия съд, включително разноските по принудителното изпълнениe на акта на Общия съд.
            
         
      Правни основания и основни доводи
   
   В подкрепа на жалбата си, жалбоподателят излага пет основания.
   
               1.
            
            
               С първото основание се твърдят фактически грешки, тъй като в обжалваното Решение № EBA C 2013 002 се приема, че „нито г-жа [RR] нито г-н [OP] са били началници на клона Nordea Bank Finland или са изпълнявали ключови функции по смисъла на Указанията на ЕБО за съответствие, макар апелативният състав да е приел доказателствата на жалбоподателя за обратното.
            
         
               2.
            
            
               С второто основание се твърди, че ответникът не е упражнил правото си на преценка, тъй като не е взел предвид факта, че i) Nordea е в списъка на Съвета за финансова стабилност с 29 глобални финансови институции, които СА от значение за системата ii) че това е финансов конгломерат iii) че нейният естонски клон има съществено значение и iv) че твърдяните нарушения са сериозни.
            
         
               3.
            
            
               С третото основание се твърди нарушение на член 39, параграф 1 от Регламента за ЕБО (1) и на член 16 от Кодекса на ЕБО за добро поведение на администрацията (2), тъй като на жалбоподателя не е била дадена възможност да представи своето становище по съображенията на ответника и изложените от него факти преди да бъде взето обжалваното Решение EBA C 2013 002, доколкото ответникът не уведомил жалбоподателя за своето намерение да не започва исканото разследване на Nordea Bank Finland, без да представи мотиви за това.
            
         
               4.
            
            
               С четвъртото основание се твърди нарушение на член 3, параграфи 3, 4 и 5 от Вътрешния правилник на ЕБО (3), тъй като заместник председателят на EБО не е бил уведомен с анонимизирана информация за планираното решение, нито за намерението да не се започва разследване.
            
         
               5.
            
            
               С петото основание се твърди злоупотреба с власт и неразумно поведение на ЕБО, тъй като ответникът не е бил безпристрастен, и като се имат предвид вложените от него време и усилия по жалбата и нейната допустимост, няма основание преписката да се прекрати без мотивирано решение по същество.
            
         
      (1)  Регламент (ЕС) № 1093/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски банков орган), за изменение на Решение № 716/2009/EО и за отмяна на Решение 2009/78/EО на Комисията (OВ 2010 L 331, стp. 12).
   
      (2)  Решение DC 006 на Управителния съвет от 12 януари 2011 г. относно Кодекса на ЕБО за добро поведение на администрацията.
   
      (3)  Решение DC 054 на Съвета на надзорните органи от 5 юли 2012 г. относно Вътрешните процедурни правила при нарушение на правото на ЕС.